text: Parkering i Kolding bliver gratis
  21 november 2011 kl. 16.58
  I Fredericia kan man snart ikke parkere gratis. Det kan man til gengæld i Kolding.
  I midtbyen i Kolding koster det penge at parkere - men snart bliver det gratis. 
  I Fredericia gør de det modsatte. Her er det gratis at parkere lige nu, men det er det snart ikke længere.
  Så her er de forretningsdrivende i det stik modsatte humør end deres kolleger i Kolding. 
  Betalingsparkering har været debatteret længe i Fredericia - og det er også flere måneder siden, den blev vedtaget af politikerne.
  Og nu bliver den altså indført.
  